polyglot-tagger/wikipedia-language-snippets-filtered huggingface dataset:
ඩෙන්ඩෙරා ආලෝකය යනු ඊජිප්තුවේ ඩෙන්ඩෙරා දේවස්ථාන සංකීර්ණයේ හාතෝර් දේවස්ථානයේ ශෛලමය කැටයම් තුනක නිරූපණය කොට ඇති යෝජිත පුරාතන ඊජිප්තු විද්‍යුත් ආලෝකකරණ තාක්ෂණයකි. මෙම කැටයමට ඇතැම් ඉතිහාසඥයන්‍ අතර වැදගත්කමක් හිමිව ඇත්තේ එහි වූ සංකේත ඇතැම් නූතන විද්‍යුත් ආලෝකකරණ ක්‍රමවලට සමානත්වයක් පෙන්වන හෙයිනි.
1961දී ලේන් සිං බන්ග්දේල් විසින් නේපාලයට නූතන චිත්‍ර කලාව හඳුන්වා දෙන ලදී. මෙලෙසින් ඔහු පැරීසියේ සිට රැගෙන ආ නූතන චිත්‍ර කලා සම්ප්‍රදායයන් 1950 දශකයේ සිට මන්දගාමී අයුරින් ලෝකයට විවෘත වෙමින් සිටි රටක් වූ නේපාලයට අනාවරණය කළේ ය. මහේන්ද්‍ර රජුගේ අනුග්‍රහය ඇතිව ලේන් සිං බන්ග්දේල් නේපාලි ප්‍රජාවට වියුක්ත චිත්‍ර කලාව හඳුන්වා දුන්නේ ය. 1972දී බීරේන්ද්‍ර රජු විසින් ඔහුව රාජකීය නේපාල ඇකඩමියේ ශාස්ත්‍රඥයකු බවට පත් කළේ ය.
1943 දී බංගදෙණියේ සිට පුත්තලම දක්වා මාර්ගය ඉවත් කරන ලදී, දෙවන ලෝක යුද්ධය නිසා ඇති වූ හිඟය හේතුවෙන් වෙනත් උපාය මාර්ගික වශයෙන් වැදගත් මාර්ගවල රේල් පීලි අවශ්‍ය විය. එය 1946 දී නව දුම්රිය ස්ථාන ගණනාවක් සමඟින් නැවත සකස් කරන ලදී. මෙම මාර්ගය පුත්තලමෙන් ඔබ්බට පෙරියනගවිල්ලුව දක්වාද, මාර්ගය දෙපසට විහිදුනු අතර, එක් මාර්ගයක් අරුවක්කාලු දක්වාද අනෙක් මාර්ගය ඉලුවන්කුලම දක්වාද දිවෙන ලදී.
2011 දී රාගම සහ ජා-ඇල අතර කිලෝමීටර් 20 ද්විත්ව මාර්ගයක් නිල වශයෙන් විවෘත කරන ලදී. උතුරු සහ පුත්තලම මාර්ග සම්බන්ධ කරමින් පුත්තලම සිට නොරොචෝලේ බලාගාරය හරහා මහව දක්වා දුම්රිය මාර්ගය දීර්ඝ කිරීමේ ශක්‍යතා පිළිබඳව 2017 වසරේ රජය විමර්ශනය කිරීම ආරම්භ කළේය.
නවදුර්ගා යනුවෙන් හැඳින්වෙන්නේ හින්දු ආගමෙහි එන දුර්ගා දෙවඟනගේ ස්වරූප නවයකි. විශේෂයෙන්ම නවරාත්‍රී උත්සවයේ දී මෙම ස්වරූප නවයේ සෑම ස්වරූපයක්ම රාත්‍රී නවයක් පුරා පිළිවෙලින් වන්දනාමාන කිරීම සිදුවේ. දුර්ගාගේ ස්වරූප නවය මෙසේ ය: ශෛලපුත්‍රී, බ්‍රහ්මචාරිනී, චන්ද්‍රඝණ්ටා, කුෂ්මාණ්ඩා, ස්කන්දමාතා, කාත්‍යායිනී, කාල්රාත්‍රී, මහාගෞරී සහ සිද්ධිධාත්‍රී ය.
ඇය අනාරාධිතවම යාගයට යයි. එහිදී ප්‍රජාපති දක්ෂ ශිව දෙවියන්ට අවමන් කරයි. එහිදී සතී දේවිය එම අවමන් සමඟ තවත් දිවි ගෙවීමට නොහැකිව යාග ගින්නට ආරාධනා කොට තම සිරුර දවා ගනී. මෙය ඇසූ ශිව දෙවියන් කෝපාවිශ්ටව වීරභද්‍රව මවයි.භද්‍රකාලියව ද කැඳවයි. ඔවුහූ මහා සංහාරයක් කරති. ප්‍රජාපතී දක්ෂගේ හිස වීරභද්‍රයන් විසින් දෙකට කොට යාග ගින්නේ පුළුස්සා දමයි.
ආදිශක්ති මාතාව ප්‍රථම වරට සතී දේවිය ලෙස දක්ෂ ප්‍රජාපතීට දාව ප්‍රසූති දේවියගේ කුසින් බිහිවිණ. ඇය කුඩා කාලයේ පටන් ශිව භක්තිකයකු විය. නමුත් ප්‍රජාපතී දක්ෂ ශිව දෙවියන් කෙරෙහි කැමැත්තක් දැක්වූයේ නැත. නමුදු සති දේවිය ඇයගේ දැඩි භක්තිය නිසාම කෙසේ හෝ ශිව දෙවියන් සමඟ විවහා වෙන්නේ ප්‍රජාපති දක්ෂගේ තීරණයට විරුදධව යමිනි.
වීරභද්‍රගේ කෝපය භද්‍රකාලිය සන්සිඳවයි. නමුදු සතියගේ සිරුර ඔසවා මහා තාණ්ඩය සිදු කරන ශිව දෙවියන්ගේ කෝප ගින්නෙන් විශ්වය විනාශ වීමට සැරසේ. ඒ බව දක්නා මාහා විෂ්ණු දෙවියන් තම චක්‍රයෙන් සතී දේවියගේ සිරුර කොටස් වලට වෙන් කරයි. ඒවා පෘථිවියේ විවිධ ස්ථාන මත ස්ථාපිත වේ. ඒවා ශක්ති පීඨ ලෙස හඳුන්වයි.
සමහරක් මූලාශ්‍ර පවසන පරදි ප්‍රජාපතී දක්ෂගේ මිණිබිරියන් තෙදෙනෙකු සනත් කුමාරවරුන්ගෙන් ශාපයක් ලබනවා මනුලොව උපත ලබන්නට. පසුව සමාව ඇයැදීමෙන් පසු ඔවුන් ආශිර්වාද ලබනවා රාධා රාණියගේ, සීතා හෙවත් ජානකියගේ හා ආදිශක්ති දේවියගේ උප්පත්තීන් වලදී මව් තනතුරු ලබන්නට. ඒ අනුවයි මේනාවන් උපත ලබන්නේ.
පසුව කෛලාශයේ ශිව දෙවියන් සමඟ ඉතාමත් යහපත් යුග දිවියක් ගෙවන සති දේවිය එක් දිනක් සියලූම දෙවි දේවතාවුන් යම් කාර්‍යයක් සඳහා නික්මෙණු දුටු ඇයට අසන්නට ලැබෙන්නේ තම පියාගේ මැඳුරේ යාගයක් පවතින බවයි. ඒ සඳහා ශිව සතී යුවළට ආරාධනාවක් ලැබී නොතිබිණ.
නව දුර්ගා දෙවඟනන් පිළිබඳව කතාව පාර්වතියගේ දිවියේ නොයෙකුත් අවධීන් වටා ගෙටී ඇති බව පෙනී යන්නකි. එමෙන්ම කාන්තාවකගේ දිවි මඟ හා එතුළින් සමාජයට සිදුවන යහපත පිළිබඳව නව දුර්ගාවන්ගේ කතාව තුළ අන්තරගතය.
පසුව දෙවිවරු බ්‍රහ්ම දෙවියන්ගෙන් මේ ගැන විමසුවා. මෙතෙක් කල් අදෘශ්‍යමානව සිටි ආදිශක්තිය ඔවුන් ඉදිරියේ ප්‍රකටව තමා හිමාවන් රජුගේ හා මේනාවතියගේ දියණියකව හිම වනයේ උපත ලබන බව සනාථ කළා.
සතී දේවියගේ නික්මීමෙන් පසු මහා දෙවියන් හුදකලා භාවනායෝගී දිවියක් ගත කළා. විශ්වයට මෙම කාලයේදී අඳුරු කාලඡේදයක් උදා විය. විශ්වයේ සන්තුලනයට ආදිශක්තිය නැවත ජන්මය ලබා ගැනීම අවැසි විය.
දක්ෂට එළු හිසක් ලැබීමට හේතුව ලෙස සමහර මූළාශ්‍ර වල සඳහන් වනුයේ නන්දි ගවයාට කළ අපහසයකදී නන්දි ගවයා විසින් පෙරළා දක්ෂට ශාප කරනුයේ ඔහුටද සත්ව හිසක් ලැබෙන ලෙසයි.
සුපිරි ඩෝරා යාත්‍රාව නෝට් 50ක අධිවේගී වේගයෙන් මුහුදේ ඉලක්කය නිරෝධනය කරයි. දිගු දුර මෙහෙයුම් සඳහා සාමාන්‍ය දින හතරකට වැඩි මුහුදේ රැඳීසිටීමේ හැකියාව;විවෘත සාගර සහ වෙරළබඩ පරිසරය තුළ ඉහළ උපාමාරුවක් ; ඕනෑම කාලගුණ තත්වයක් යටතේ' මුහුදේ රැදී සිටීම ; නිවැරදි සහ ස්ථාවර දියුණු සමුද්‍රීය අවි ගබඩා හා සංවේදක ඇතුලත් කිරීමේ හැකියාව; නිසා යොදා ගනී.සමස්තයක් ලෙස ගත් කල, යාත්‍රාව එහි මෙහෙයුම් පැකේජයට අනුව ටොන් 72 ත් 58 ත් අතර ප්‍රමාණයක් විස්ථාපනය කරයි.
2004 වසරේදී දී විසින් නිෂ්පාදනය කරන ලද මෙම යාත්‍රාවන්ට එහි අවි ගබඩාව තුල ස්වයංක්‍රීය ග්‍රෙනේඩ් විදිනයන්',-114 හෙල්ෆයර් මිසයිල, මිසයිල සහ මිලිමීටර් 30 කාල තුවක්කු සහිතව එහි ඇති සියුම් තෙරපුම් තදබදය පාලනය කරන ලද කෘතිම මතුපිට ධාවක වලට ස්තූති වන්නට වෙරල ආශ්‍රිත ජලයේ නෝට් 50 ක් ක වේගයෙන් ගමන් කල හැක.
මතුපිට පෘෂ්ඨ ධාවකයන්ගෙනි. -16 .මතුපිට පෘෂ්ඨ ධාවකයන් යාත්‍රාවේ තෙරපුම පාලනය කරයි.මීට අමතරව යාත්‍රා 4650 වලින්ද සමන්විතය.
සුපර් ඩෝරා යාත්‍රාව තුල 25-30 , , -114 , ස්ථාපනය කිරීමට ඉඩ සලසා ඇත.මෙම සියලු අවි පද්ධති වලට ,අති නවීන දිවා/රාත්‍රී,දිගු දුර - පද්දති, /- සංවේදක හා ඉලක්ක පද්දති ඇතුලත් වේ.
මෙහි ජ්‍යාමිතිය මගින් සෑම වේග සීමාවක් තුලම යාත්‍රාව රඳවා ගැනිමට හා ඉහල වේගයක් තුලදී වියලි නැව් තට්ටුවක් පවත්වා ගැනිමටත් හැකියාව ලැබේ.
මෙම තෙරපුම්-පාලන ප්‍රචාලන පද්ධතිය මගින් සුපර් ඩෝරා යාත්‍රා වලට මීටර් 1.2 නොගැඹුරු ජලයෙදී විශේෂ බලකායන් සතුරු වෙරල තීරයන්ට ගොඩබැස්වීම හා
හිස්ටීරියාව හෙවත් මායා රෝගය සදහා සාර්ථකම ප්‍රතිකාර ක්‍රම සොයාගනු ලැබුවේ මනෝවිශ්ලෙෂණවාදී මනෝ විද්‍යා ගුරුකුලය මගිනි.ෆ්‍රොයිඩ් විසින් ඇනා නමින් හැඳින්වූ හිස්ටීරියා රෝගී තරුණියක් සුවපත් කර ගැනීමට හැකිවිය.එය ඔහු විසින් මුල්වරට නිදහස් සංඝටනය නම් ප්‍රතිකාරය අත්හදා බැලූ ප්‍රථම අවස්තාවයි.මීට අමතරව ඩෝරා එළිබෙත් වොන් ආර් වැනි සිද්ධි අධ්‍යනයන්ද ෆ්‍රොයිඩ්ගේ අධ්‍යනයන් අතර ප්‍රමුකය.මේ ආකාරයෙන් හිස්ටීරියා රෝගීන් රැසක් ෆ්‍රොයිඩ්ගේ ප්‍රතිකාර හමුවේ සුවය ලබා ගත්හ.
මායා රෝගය සදහා නට්‍යමය ප්‍රතිකාර ක්‍රමද පැවතිණ.මෙම රෝග යක්ෂයන් විසින් ඇතිකරන රෝග බවත් එම අමනුෂ්‍ය බලවේගයන් පලවා හැරීම මගින් සුවය ලැබියහැකි බවත් ඇතැම් සංස්කෘති තුල විශ්වාසයන් පැවතිණ.අමනුෂ්‍ය බලවේග පලවා හැරීම සදහා විවිධ ආගමික හා අභිචාර ක්‍රම පැවතිණ.ඇතැම් අභිචාර මනෝ විද්‍යාත්මක ක්‍රමවෙද සාර්ථකව යොදා ගනිමන් සකස්කරගෙන තිබිණ.මායා රෝගය යනු මානසික බලපෑම් මත ඇතිවන රෝගයක් බැවින් මෙවැනි අභිචාර මගින් පහසුවෙන් සුවය ලැබීය.
කාර්මික යුගයේදී මායා රෝගය සදහා සම්භාහන ප්‍රතිකාරය ජනප්‍රිය විය.ඇතැම් වෛද්‍යවරු සම්භාහනය සදහා යොදාගතහැකි කම්පනයවන යන්ත්‍ර භාවිත කර ඇත.මීට අමතරව අධි පීඩන ජල ප්‍රහාරයක් උදරයට එල්ල කිරීම වැනි ප්‍රතිකාරද පැවතින.මෙම ප්‍රතිකාරද අතීතයේ පැවති ගර්භාෂය සිරුර පුරා ගමන් කරන්නේය යන මතය අනුව ගොඩ නැගී තිබිණ.මෙම ප්‍රතිකාර මගින් ගර්භාෂය නිසි ස්ථානයට ස්ථානගතවීම සිදුකලහැකි බව විශ්වාස කළහ
මායාරෝගය සදහා සම්ප්‍රධායිකව විවිධ ප්‍රතිකාර පවතී.මෙම ප්‍රතිකාර බොහෝමයක් ආගමික හා අභිචාර ලෙස පවතී.මායා රෝගය යනු ශාරීරික හේතුවක් නොමැතිව මානසික හේතුමත ඇතිවන ආබාධ නිසා මෙම අභිචාර ක්‍රම මගින් සුවය ලැබිමේ හැකියාව වැඩිය.අමනුෂ බලපෑම් මගින් මෙම රෝග ඇතිවන්නේය යන්න සාම්ප්‍රධායික සමාජවල පිළිගැනීමයි.උදාහරණ ලෙස කලුකුමාර දෝෂය තනිකම් දෝෂ ආදිය දැක්විය හැක.
මායා රෝගය යනු මැඩ පැවැත්විය නොහැති චිත්තවේගී පුතිචාරයක් ලෙස සාම්ප්‍රධායිකව හඳුන්වයි.මෙහිදී රෝගියා තමාට විවිධ ආබාධ ඇතිබව පවසතත් ඒහා බැඳුන කිසිදු ශාරීරක හේතුවන් සායනිකව නොපෙන්වයි.මෙම රෝගය සම්පූර්ණයෙන්ම මනෝ මූලික හේතූන් මත හටගන්නා රෝගයකි.
ලිංගිකව තෘප්තිමත් නොවීම හිස්ටීරියාව හෙවත් මායා රෝගයට ප්‍රමුඛ හේතුවකි.යම් ස්ත්‍රියක් ලිංගික ඇසුර නොලැබීම හෝ ඇය නිසි පරිදි සුරාන්තයට පත් නොවන විට මයා රෝගය වැළදීමේ ප්‍රවණතාව වැඩිවේ.
ගර්භාෂය සිරුර පුරා ගමන් කරන්නේය යන මතය හිපොක්‍රටීන් ප්‍රතික්ෂේප කර ඇත.කෙසේ වෙතත් ලිංගික සංසර්ගයෙන් පසු මෙම මායා රෝගය සුවපත්වන බව ඔහුද පිළිගෙන ඇත.
1748 පෙබරවාරි 6 වන දින බවාරියා ආසනයේ ඉන්ගොල්ස්ටඩ්ට් හිදී ඔහු උපත ලැබිය. ඇඩම් 5 වන වියට එළබෙන විට ඔහුගේ පියා වන ජොහෑන් ජෝර්ජ්ර් වයිස්හාප්ට් ජිවිතක්ෂයට
ඔහුද කුඩා ඇඩම් ගේ පියා මෙන්ම ඉන්ගොල්ස්ටඩ් විශ්වවිද්‍යාලයේ මහාචාර්ය වරයෙක් විය.ඉක්ස්ටට් ගේ ඉගැන්වීම් කුඩා ඇඩම් හට තදින් බලපෑ අතර වයස 7 දි ඔහුගේ අද්‍යාපනය ජෙසුයිට් පාසලකින් ආරම්බ විය .පසුව ඔහු ඉන්ගොල්ස්ටඩ් විශ්වවිද්‍යාලයට ඇතුලත් වූ අතර වයස 20 දි නීති උපාධිය ලබා ගත්තේය .1772 හිදී ඔහු නිතිය පිළිබද මහාචාර්ය වරයෙක් වූ අතර එම වසරේදීම ඔහු ඇෆ්‍රා සවුසෙන්හොෆර් සමග විවාහ විය.
1773 දි 14 වන ක්ලෙමන්ට් පාප්වහන්සේ යේසුගේ සමිති මැඩලීම හේතුවෙන් ඇඩම් කැනොන් නිතිය පිළිබද මහාචාර්ය වරයෙක් විය ,එම වකවානුව වන විට එවැනි ස්ථානයක් හෙබවූයේ ජෙසුයිට් වරයන් පමණයි .1775 දි වයිස්හාප්ට් ව ගොටින්ගන් විශ්වවිද්‍යාලයේ මහාචාර්ය වරයෙකු වූ ජොහෑන්ජෝජ් හයින්රික් ෆෙඩර් ගේ ආනුභූතික දර්ශනයට හදුන්වා දෙන ලදී.
1776 මැයි 1 වන දින බවාරියා අසනයේදී ජොහෑන් ඇඩම් වයිස්හාප්ට් විසින් "ඉලුමිනාටි" ආරම්බ කරන ලදී. ඔහු ස්පාටකස් යන අනුවර්ත නාමය පිළිවෙත තුල භාවිතා කරන ලදී. විවිද විශ්වකෝෂ තුල උවත් ඉලුමිනාටි පිළිවෙතේ නියම අරමුණ ගැන සදහන්විමක් වෙන්නේ නැත.නමුත් සමාජය පුරා සමානාත්මතාවය හා නිදහස යන මූලධර්මය ඉලුමිනාටි වරු විසින් ප්‍රසිද්ද කළේය.
වයිස්හාප්ට් චරිතය හා අභිප්‍රාය විවිධ ලෙස තක්සේරු කර ඇත: ඇබි බෙරුයෙල් සහ ජෝන් රොබිසන් වැනි අය ඔහුව "මනුෂ්ය යක්ෂයෙක්" ලෙස සැලකූ අතර ඔහු විසින් දූෂිත විනාශකාරී ක්‍රියාවක් ලෙස ඔහුගේ මෙහෙයුම දුටුවේය.
මානවහිතවාදියෙක් ඇල්බට් විල්ෆුල් ඔහුව හැදින්වුයේ ඉලුමිනාටි අනුගාමිකයින්ට ඉතා ඉහල මට්ටමේ දැනුමක් හා බලයක් ලබාදීමට කටයුතු කල අයෙක් ලෙසයි
දුර්ගා දෙවඟන තුළින් විශ්ව මාතාවගේ බෞතික නිර්මාණය පිළිබිඹු වන්නේ මේ ආකාරයට විවිධ දෙවිවරුන්ගේ අස්ත්‍රයන් දරා සිටින හෙයිනි. පුරාවිද්‍යා සොයාගැනීම් වලින් සනාථ වන අකාරයට දුර්ගා දේවියගේ මෙම ස්වරූපය ඉන්දියාවේ ප්‍රචලිත වන්නේ සිව්වන ශතවර්ෂයේදී පමණය. මහාචාර්‍ය ඩේවිස් කිංස්ලී පවසන ආකාරයට දුර්ගා ස්වරූපය ඇතැම් දේවස්ථාන වල ඇති උනේ මහාවිද්‍යන් හී සහ සප්තමාත්‍රිකා වල කොටසක් වශයෙනි. සුප්‍රසිද්ධ හින්දු දේවස්ථාන තුළ දුර්ගා දේවිය සිතුවම් දේවී මාහාත්ම්‍යම් හී පැවසෙන ආකාරයට සිතුවම් කර ඇත.
දුර්ගා දේවිය තුළින් වීරත්වය සංකේතවත් කෙරේ. ප්‍රධාන වශයෙන් ස්වරූප ත්‍රිත්වයක් ඔස්සේ ප්‍රකට වේ. එනම් මහාලක්ෂ්මි දුර්ගා , මහාසරස්වති දුර්ගා සහ මහකාලි දුර්ගා ලෙසිණි. එයිනුත් දුර්ගා දේවියගේ වඩාත් ප්‍රචලිත ස්වරූපය වන්නේ මහිෂාසුර-මර්ධිනි ස්වරූපයයි. එහිදි ඇය අෂ්ටබුජ , දසබුජ සහ අෂ්ටදසබුජ සහිතව නිරූපණය කරයි. දුර්ගා මෑණියන්ගේ ප්‍රමුඛ වාහනය වන්නේ කේසර සිංහයාය. මහිෂාසුර-මර්ධිනි ස්වරූපයේදි දෙවියන් විසින් ඇයට ලබා දුන් විවිධ අස්ත්‍ර දරා සිටින අතර එවායෙ සංකේත රාශියක් තිබේ.
දුර්ගා දේවිය හා ඇයගේ විවිධාකාර ස්වරූප පිළිබඳව ක්‍රිස්තු යුගය ආරම්භයත් සමඟ විවිධ වීර කාව්‍යන් තුළ රචනා කෙරිණි. මහාභාරත තුළ යුධිස්තිර සහ අර්ජුන විසින් දුර්ගා දේවිය උදෙසා ස්තෝත්‍ර ගායනා කෙරූ බව දක්වා ඇත. එමෙන්ම මාර්කන්ඩේය පුරාණයේ තිබෙන දේවී මාහාත්ම්‍යම් තුළත් දේවී භාගවත පුරාණය ආදි ග්‍රන්ථ තුළත් දුර්ගා දෙවඟන පිළිබඳව විශේෂයෙන් සඳහන් වේ.
1916 දි ඉතිහාසඥයෙකු වන රාම්ප්‍රසාද් චන්ද දක්වන අකාරයට දුර්ගා දේවිය ඉන්දියානු මහද්වීපය පුරා ක්‍රමයෙන් සංක්‍රමණය වූවකි. ඔහුට අනුව දුර්ගා දේවිය මූල ස්වරූපය යනු හිමාලයේ, වින්ද්‍යාවේ සහ අභිරා ගෝත්‍රිකයන් වන්දනා කළ දේවතාවියන්ගේ සංකලනයකි.
ශිලාලේඛනයන්ට අනුව දුර්ගා දෙවඟන ඉතාමත් පැරණි දෙවඟනක් වේ. සිද්ධමාත්‍රිකා ලියවිලි වල සෙල් ලිපි වලට අනුව සහ නාගර්ජුන ගුහාවන් තුළ ඇය සහ මහිෂාසුර අතර ඇති වූ සංග්‍රාමය පිළිබඳව දක්වා ඇත.
කුළුණෙහි පත්ළෙහි පළල මීටර 5.7කි. එය මීටර 9.4ක් උසැති ය. කවුළුව තෙක් අවකාශය පස්වලින් පුරවා ඇත. මෙහි ඉදිකිරීම් ශෛලිය ග්යොංජුහි බුන්හ්වංසා විහාරයේ ශෛලියට අනුරූප ය.
ආයුබ් ඛාන් යනු ඉන්දියානු චිත්‍රපට සහ රූපවාහිනී නළුවෙකි. ඔහු වඩාත්ම ප්‍රකට වූයේ උත්තරන් රූපවාහිනී කතාමාලාව හේතුවෙනි. ඔහු නළු නසීර් ඛාන් සහ බෙගම් පාරාගේ පුත්‍රයා වේ. ඔහුගේ පියා නළු දිලීප් කුමාර්ගේ සොහොයුරා විය. ඔහුගේ මව අම්රිතා සිංගේ මෑණියන් වූ රුක්ෂානා සුල්තානාගේ මාතෘ පාර්ශ්වීය නැන්දණිය ද වේ.
ආයුබ් රොක් ඔන්! සහ ද ඩර්ටි පික්චර් වැනි චිත්‍රපට නිසා ප්‍රකට වූ නිහාරිකා භාසින් සමග විවාහ විය. ඔවුන් මුණගැසී තිබුණේ කොලිජීයේදී ය. නිහාරිකා සිය අධ්‍යාපනය සඳහා එක්සත් ජනපදය කරා යාමත් සමග ඔවුහු වෙනත් පුද්ගලයන් සමග විවාහ වූහ. වසර 11කට පසු දික්කසාද වූ ඔවුහු එකිනෙකා සමග විවාහ වූහ.
හින්ද්කෝ කථා කරන අවාන් ගෝත්‍රයක උපන් මොහු, 1950 දශකයේ හිටපු නිළි බෙගම් පාරා සහ නළු නසීර් ඛාන්ගේ පුත්‍රයායි. ඔහුගේ මවගේ සොයුරිය වූ සරීනා යනු නිළි අම්රිතා සිංගේ මෑණියන් වන රුක්ෂානා සුල්තානාගේ මවයි.
ඇසෙහි මනා ක්‍රියාකාරීත්වය සහ විටමින් ඒ විටමින් ඒ වල ප්‍රධාන වැදගත්කම ලෙස දැක්විය හැක්කේ පෙනීමට සම්බන්ධව එහි ඇති කාර්යය භරයයි. අපේ ඇසෙහි ක්‍රියාකාරීත්වය රදා පවතිනුයේ ආලෝකය වැටිමත් සමගම සිදුවන ඉතා සංකීර්ණ රසායනික ක්‍රියා දාමයක ප්‍රතිඵලයක් ලෙසය. ඒ අනුව මෙම ක්‍රියවලියේ අවසාන වශයෙන් දෘෂ්ඨික ස්නායුව උත්තේජනය වීම සිදුවේ. එමගින් අපට පැනීම ලැබේ. නමුත් මෙම ක්‍රියා වලිය අඩු ආලෝකයේදී සිදුවන්නේ ඉතා අක්‍රමවත් ලෙසය. මෙය ක්‍රමවත්ව පවත්වාගෙනයාම සදහා විටමින් ඒ අතයාවශය වේ.
රෙටිනෝල් , කැරොටිනෝයිඩ් ඇසිඩ් යන විවිධ නම් වලින් හදුන්වන විටමින් ඒ යනු මේදයේ ද්‍රාවය විටමිනයක් ලෙස හැදින්විය හැකිය. එලෙසම විටමින් ඒ යනු අපේ ශරීරයේ පැවැත්මට ඉතා වැදගත් සාධකයක් ලෙස හැදින්විය හැකිය. මන්ද, ඉතා සුලු ප්‍රමාන වලින් අවශය වුවද ශරීරයේ ක්‍රියාකාරීත්වයේදී විටමින් ඒ ඉතා වැදගත් කාර්යය භාරයක් ඉ‍ටු කරන බැවිනි. ඒ අනුව සමබල ආහාර වේලක ඉතා වැදගත් සංඝටකයක් ලෙස විටමින් ඒ හදුන්වා දිය හැකිය.
ජාන වල නියමිත ක්‍රියකරීත්වය සහ විටමින් ඒ ජාන යනු අපේ ශරීරයේ ඉතා වැදගත් කොටසකි. සෛල නයෂ්ටියේ ඇති වැදගත්ව කොටස ලෙස මේවා දැක්විය හැකිය. මේවා අපේ ශරීරයේ ක්‍රියකාරීත්වය පාලනයේදී හා ඉදිරි පරම්පරාවට දත්ත ‍රැගෙන යාමේදී ඉතා වැදගත් වේ.
දීපිකා අමීන්, රුඛයියා සුල්තාන් බෙගම් අධිරාජිනිය (අක්බර් ජීවත් වූ අවධියේ "පාද්ෂා බෙගම්" ලෙසත් අනතුරුව "බාඩි බෙගම්" ලෙසත් හැඳින්විණි) ලෙස; අක්බර්ගේ අගබිසව සහ සලීම් කුමරුගේ සුළු මෑණියන් ය.
චාරු ෂංකර්, මෙහර්උන්නිසා ලෙස; අලි කුලි ෂේර් ඇෆ්ගන්ගේ බිරිඳ වූ මැය සලීම් කුමරුගේ අනියම් පෙම්වතිය වූවා ය. පසුව ඇය සිය පෙම්වතා වන ජහාන්ගීර් සමග විවාහ වෙයි.
කේ. සී. ෂංකර්, අලි කුලි ලෙස; වංශවතකු වන මොහු මෙහර්උන්නිසාගේ සැමියායි. ඔහු මෙහර්උන්නිසාගේ අනියම් පෙම්වතා වන සලීම් කුමරුට වෛර කරයි.
බික්‍රම්ජීත් කන්වාර්පාල්, අබු’ල්-ෆාස්ල් ලෙස; අක්බර්ගේ අධිරාජයාගේ ප්‍රියතම මිතුරකු, උපදේශකයකු සහ අමාත්‍යවරයකු වේ.
නාගේෂ් සල්වාන්, අබ්දුල් රහීම් ඛාන්-ඉ-ඛානා ලෙස; අක්බර් සහ සලීම්ගේ රාජ්‍ය සේවකයකු වන මොහු පසුව ඛුස්රාවු කුමරුන් සිය පියා වූ සලීම්ට එරෙහිව දියත් කළ කැරැල්ලේ දී ඛුස්රාවුට සහාය දැක්වී ය.
කැවින් ඩේව්, කුටුබුද්දීන් කෝකා ලෙස; සලීම්ට පක්ෂපාතී රාජ්‍ය සේවකයෙකි. සලීම් අධිරාජයා බවට පත් පසු ප්‍රධාන සෙන්පති බවට පත්වේ.
ඕම්කාර් කපූර්, මහබත් ඛාන් ලෙස; සලීම්ට පක්ෂපාතී රාජ්‍ය නිලධාරියෙකි. සලීම් අධිරාජයා බවට පත් පසු ප්‍රධාන අමාත්‍යවරයා බවට පත්වේ.
සියාසත් රූපවාහිනී මාලා නාට්‍යය තුළින් අක්බර්ගේ සිහසුන වෙනුවෙන් ඇතිවූ මූඝල් දේශපාලන අරගලය නිරූපිත ය. එසේම සලීම්-මෙහර්උන්නිසා යුවළගේ ප්‍රේම වෘත්තාන්තය ද එය සමග බැඳී ඇත. මොවුන් දෙදෙනා අතර ඇති වූ සම්බන්ධතාවය මූඝල් දේශපාලනයේ දිශානතිය නව මඟකට යොමු කරමින් ඉන්දීය ඉතිහාසය වෙනස් කිරීමට හේතු විය. මෙම කතාමාලාව රූගත කොට ඇත්තේ හෝටලයක් බවට පත්වූ මාලිගාවක ය. මෙහි වූ මනරම් පසුතල හේතුවෙන් මෙම කතාමාලාව වඩාත්ම ජනාදරයට පත් ඉන්දියානු රූපවාහිනී මාලා නාට්‍යයක් බවට පත්ව ඇත.
මෙම කතාමාලාව ගෙතී ඇත්තේ මූඝල් දේශපාලනය, අන්තර්-පුද්ගල අරගල, කුමන්ත්‍රණ සහ ශ්‍රීවිභූතිය පසුබිමෙහි ය. මෙහි සලීම් කුමරු සහ මෙහර්උන්නිසා හෙවත් නූර් ජහාන් නැමැති සලීම්ගේ විසිවන සහ අවසන් බිරිය අතර ඇති වූ ප්‍රේම වෘත්තාන්තය නිරූපණය වේ. මෙම කතාමාලාව විකාශය ඇරඹියේ 2014 නොවැම්බර් 20 දින ය. එය මිනිත්තු 60ක ධාවන කාලයකින් යුත් කථාංග 42කින් සමන්විත විය.
මෙම කතාමාලාව රූගත කෙරුණේ මාස හයක් පුරා රාජස්ථානයේ බිකනේර්හි ය. මෙහි දී අක්බර් අධිරාජයාගේ අගනුවර වූ ෆාටෙහ්පූර් සික්රි වෙනු‍වට ආදේශකයක් ලෙස ලක්ෂ්මි නිවාස් මාලිගය භාවිතා විය. කතාමාලාවේ වස්ත්‍ර නිර්මාණය සිදුකරන ලද්දේ අධ්‍යක්ෂක ශ්‍යාම් බෙනෙගාල්ගේ දියණිය වන පියා බෙනෙගාල් විසිනි.
සියාසත් යනු නාළිකාව ඔස්සේ විකාශය වූ ඉන්දියානු ඓතිහාසික නාට්‍යයකි. මෙම කතාමාලාව ඉන්දු සුන්දරේසන්ගේ සුප්‍රකට සම්මානනීය නවකථාවක් වන ඇසුරෙන් නිමවා ඇත.
තුර්ක්මෙන් ආභරණ යනුවෙන් හැඳින්වෙන්නේ බටහිර සහ මධ්‍යම ආසියාවේ තුර්ක‍්මෙන්වරුන්ට අයත් විවිධ සංස්කෘතීන්හි සම්භවය වූ ආභරණ ප්‍රභේදයකි. මෙම ආභරණ බාහිර අලංකාරය සඳහාම පමණක් නොව අධ්‍යාත්මික හේතූන් මත ද පළඳින ලදී. පුද්ගලයකු පැළඳි ආභරණ ප්‍රමාණය මත ඔහුට සමාජයේ හිමි තත්ත්වය නිරූපණය විය.
තුර්ක්මෙන් ආභරණ කර්මාන්තය වර්තමානයේ පවා දක්නට ලැබේ. වටිනා ලෝහ සහ මැණික් වර්ග සඳහා වියදම අධික නිසා ඇතැම් තුර්ක්මෙන් ආභරණ නිර්මාණකරුවෝ මැණික් වෙනුවට වීදුරු පබළු ආදේශයක් ලෙස යොදාගනිති.
කලාබුබු හෙවත් ඇතැම් අවස්ථාවන්හි දී කලා බුබු යුනවෙන් හැඳින්වෙන්නේ ඉන්දුනීසියාවේ උතුරු සුමාත්‍රාහි දකුණු නියාස්හි ජන කොට්ඨාසයේ සෙබලුන් විසින් පළඳිනු ලබන දැඩි වෘත්තාකාර ගෙල ‍පළඳනාවකි. කලාබුබු මගින් රණකාමයේ ජයග්‍රහණය සහ වීරත්වය සංකේතවත් කෙරේ. කලාබුබු මාලයක් පැළඳීමෙන් පළඳින්නා අනතුරුවලින් ආර්කෂා වන බව පැවසේ. කලාබුබු යන්න "හිස් දඩයම්කරුගේ ගෙල පළඳනාව" ලෙස ද ජනප්‍රියත්වයට පත්ව ඇත; ඓතිහාසිකව සතුරු ගෝත්‍රිකයන්ගේ හිස ගසා දැමූ තැනැත්තන්ට පමණක් කලාබුබු පැළඳීමට අවසර හිමි විය.
කලාබුබු පළඳනාව ගෝත්‍රික යුධ කටයුතු සහ හිස් දඩයම් චාරිත්‍රය හා සම්බ්නධ ය. කලාබුබු මගින් පුරුෂ භාවය, යුධ ජයග්‍රහණය, වීරත්වය සහ රණකාමීත්වය සංකේතවත් කෙරේ. ඓතිහාසිකව, රණකාමයේ පරාක්‍රමය ලද පිරිමින් සහ සතුරාගේ හිස ගසා දැමීමට සමත් වූ පුරුෂයන්ට පමණක් කලාබුබු පැළඳීමට අවසර හිමි විය. මෙය පළඳින්නා සාමාන්‍යයෙන් ගම්මානයේ සෙබල වීරයකු ලෙස සලකනු ලැබී ය. උත්සව යුධ නර්තනයේ දී ද කලාබුබු පැළඳීම සිදු වී ඇත. වර්තමානය වන විට, බොහෝ නියාස් මිනිස්සු කලාබුබු මාලය පළඳිති.
2007 ලෝක කුසලානය සඳහා සුදුසුකම් ලැබීමේ තරඟාවලි] තුළ ඔවුන්ගේ දක්‍ෂතා මත කණ්ඩායම් බෙදා වෙන් කරන ලදී. ]; පළමු කොටසේ ආරම්භක කණ්ඩායම් හය 2007 ලෝක කුසලානයට සුදුසුකම් ලැබූ කණ්ඩායම් විය. ආරම්භක තරඟාවලිය 2007 දී කලාපීය සුදුසුකම් ලැබීමේ තරඟ සහ පළමු කොටස සමඟ ආරම්භ වූ අතර, 2009 ලෝක කුසලාන සුදුසුකම් ලැබීමේ තරඟය සමඟ අවසන් විය. මෙම අවස්ථාවෙහිදී, කොට්ඨාශ පහක් පමණි.
2014 අගෝස්තු මස නිවේදනය කෙරුණේ නිළි ජ්‍යෝතිකා සත් අවුරුදු නිහඬතාවකින් පසුව යළි රංගන ක්ෂේත්‍රයට පිවිසෙන්නේ රොෂාන් ඇන්ඩෲස්ගේ මලයාලම් චිත්‍රපටයක් වූ ?
36 වන වියේ පසුවන වසන්ති ආදායම් දෙපාර්තමේන්තුවේ ලිපිකාරිණියකි. ඇගේ සැමියා වන තමිල්සෙල්වන් ඕල් ඉන්ඩියා රේඩියෝ ආයතනයේ සේවය කරයි. තමිල්සෙල්වන් අයර්ලන්තය වෙත සංක්‍රමණය වීමට අපේක්ෂා කළත්, වසන්තිට ඔහු සමග පැමිණිය නොහැකි වන්නේ ඇගේ වයස හේතුවෙන් බොහෝ අයිරිෂ් සමාගම් ඇගේ රැකියා අයදුම්පත් ප්‍රතික්ෂේප කරන හෙයිනි. ඇගේ දිවියේ කිසිදු රසවත්භාවයක් නැත. ඇය ඒකාකාරී නීරස දිවියක් ගතකරන නමුත්, වෙනස් වීමට අපේක්ෂා කරයි.
එක් දිනෙක වසන්තිහට රාජන් ගෙන් සිය කාර්යාලට පැමිණෙන ලෙස කැඳවීමක් ලැබෙයි. එහි දී ඇයට දැනගන්නට ලැබෙන්නේ ඉන්දියාවේ ජනාධිපතිවරයා ඇය සමග සාකච්ඡා කිරීමට කැමති බව ය. නමුත් මෙම හමුව ව්‍යසනයක් බවට පත්වන්නේ ඇය ජනපති ඉදිරියේ ක්ලාන්ත වී ඇද වැටීම හේතුවෙනි. මේ නිසා ඇය ෆේස්බුක් සරදම්වලට තේමාවක් බවට පත්වේ. ඇය අසරණභාවයට පත්වන්නේ ඇය ඉන්දියාවේ තබා, ඇගේ සැමියා සහ දියණිය මිථිලා අයර්ලන්තය බලා විදෙස්ගත වීමත් සමගයි.
ඉන්දියානු මහ කැරැල්ල ආරම්භයේදී, 1857 මැයි 10 වනදා මීරත් හි කැරලි ගැසූ සෙපෝයි භටයෝ මැයි 11 උදෑසන වනවිට දිල්ලිය වෙත කඩා වැදුණෝ ය. ඔවුහු සෆාර් හමුවීමට ගොස් සිය කැරැල්ලට ඔහුගේ ආශිර්වාදය ඉල්ලූහ. සෆාර් ඊට මුලින් කැමැත්තක් නොදැක්වූ නමුත් පසුව කැරැල්ලට සිය ආශීර්වාදය පළ කර සිටියේය.
දිල්ලිය කැරලිකාර සෙපෝයිවරුන් අත තිබියදී ඇතැම් අවස්ථාවලදී සෆාර් තීරණ ගැනීමේදී දක්වන ලද උදාසීනභාවය හේතුවෙන් ප්‍රශ්න ඇති විය. ඔහුගේ මහලු වයස හේතුවෙන් ඊට වඩා දෙයක් බලාපොරොත්තු වීම අපහසු විය.
එමෙන්ම සෆාර් හින්දු සහ මුස්ලිම් ආගමිකයන්ට සමානව සැළකූ පාලකයකු වූයේය. බොහෝ විචාරකයන්ට අනුව ඔහු අධිරාජයකු වීමට වඩා කවියකු වීමට සුදුස්සකු විය.
කෙසේ නමුත් නිල වශයෙන් සැලකූ විට බ්‍රිතාන්‍ය පෙරදිග ඉන්දියා වෙළෙඳ සමාගම දිල්ලියේ කටයුතු කළේ මෝගල් අධිරාජයාගේ සේවකයන් ලෙස ය.
බහදූර් ෂා සැළකිය යුතු හැකියාවකින් පිරිපුන් උර්දු කවියකු වූ අතර ඔහු විසින් ලියන ලද විශාල ගසල් සහ වෙනත් කවි ප්‍රමාණයක් වේ.
සහ "ඒගන්" යන චිත්‍රපට තුනයි. කුසෙලාන් චිත්‍රපටයට ඇය දායක වූයේ ආරාධිත රඟපෑමක් ලෙස ඇයගේ නමින්ම ය. 2009 වසරේ දී ඇය රංගනයෙන් දායක වූ "විල්ලු
ශ්‍රී රාම රාජ්‍යම් සඳහා ඇයට නාන්දි සම්මාන උළෙලහී දී හොඳම නිළියට හිමි සම්මානය ද, ෆිල්ම් එයාර් සම්මාන උළෙලේ දී හොඳම තෙළිඟු නිළියට හිමි සම්මනය ද හිමි විය. ශ්‍රී රාම රාජ්‍යම් චිත්‍රපටය ඇයට වඩා වැදගත් වන්නේ එය මෙතෙක් ඇයට වැඩිම සම්මාන ප්‍රමාණයක් ගෙන දුන් චිත්‍රපටය නිසා ය. මෙම චිත්‍රපටය සමග ඇය යම් කාලයක් සිනමාවෙන් ඈත් වී සිටියා ය. ඒ ඇයගේ විවාහය සම්න්ධ ව සිදු වූ ගැටළු නිසා ය.
ද ඇය රංගනයෙන් දායක වූවා ය. එම චිත්‍රපටයේ ඇගේ රංගනය විචාරකයන්ගේ පැසසුමට ද ලක් විය. එමෙන් ම "තස්කර වීරන්" සහ "රප්පකල්" චිත්‍රපටවලට ද රංගනයෙන් දායක් වූවා ය.
2005 වර්ෂයේ දී දමිළ සිනමාව වෙත පියමන් කළ ඇය තම කුළුඳුල් චිත්‍රපටිය ලෙස තෝරාගත්තේ සරත් කුමාර්ගේ චිත්‍රපටියක් වන "අයියා" චිත්‍රපටියයි.
නයන්තාරාගේ නැවත ආගමනය සිදු වූයේ මාස 11ට පසුව ක්‍රිෂ්ගේ "ක්‍රිෂ්නම් වන්දේ ජගද්ගුරුම්" නම් චිත්‍රපටය ඔස්සේ ය. එහි ඇය පත්‍රකලාවේදිනියකගේ චරිතයක් රඟපෑවා ය. 2013 වසරේ ඇය අට්ලීගේ "රාජා රාණි" චිත්‍රපටයට රංගනයෙන් දායක වූ අතර ඒ සඳහා ඇයට ෆිල්ම් ෆෙයාර් හා විජෙයි සම්මාන උළෙලහී දී හොඳම නිළියට හිමි සම්මාන හිමි විය. 2013 වසරේ තිරගත වූ විශ්නුවර්ධන්ගේ "ආරම්භම්" චිත්‍රපටයේ හා රාජා රාණි චිත්‍රපටයේ නයන්තාරාගේ රංගනය පිළිබඳ ව විචාරකයන්ගේ ප්‍රශංසාත්මක ප්‍රතිචාර
ලැබිණි. මෙම චිත්‍රපට දෙක ම වාණිජ වශයෙන් අති සාර්ථක වූ අතර 2013 වසරේ ඉහළ ආදායම් ලාභී දමිළ චිත්‍රපට අතරට ද එක් විය.
ප්‍රධාන නිළියක් ලෙස නැගී ආ නයන්තාරා, දකුණු ඉන්දීය සිනමාවේ දුර්ලභ ව පැවති චිත්‍රපට ගණයක් වන කාන්තා-කේන්ද්‍රිත චිත්‍රපට දෙසට යොමු වූවා ය. ඒ හින්දි චිත්‍රපටයක් වූ "කහානී" චිත්‍රපටයේ ප්‍රතිනිර්මාණයක් ලෙස ගොඩනැගුණු ශේඛර් කම්මුලාගේ ද්වීභාෂික චිත්‍රපටය වූ "අනාමිකා"හී තම නැති වූ ස්වාමිපුරුෂයා සොයා හයිද්‍රාබාද් වෙත පැමිණෙන තරුණියකගේ චරිතයට පණ පොවමිනි. ඇයගේ මීළඟ කාන්තා-කේන්ද්‍රිත සංත්‍රාස චිත්‍රපටය වන " මායා" චිත්‍රපටය ද ආදායම් අතින් සාර්ථක විය. මෙම චිත්‍රපට දෙක ද විචාරකයන්ගේ ප්‍රශංසාවට ලක් විය.
නැවතත් නයන්තාරා ක්‍රියාදාම හා ප්‍රහසන චිත්‍රපට දෙසට හැරුණා ය. ඒ 2015 වසරේ තිරගත වූ "බාස්කර් ද රාස්කල්" හා "තනි ඔරුවන්" චිත්‍රපටවලට රංගනයෙන් දායක වෙමිනි. ඉක්බිතිව ඇය විග්නේෂ් ශිවන්ගේ කළු ප්‍රහසන චිත්‍රපටය වන "නානුම් රෞඩි දාන්" චිත්‍රපටයට රංගනයෙන් දායක වූවා ය. ඒ බිහිරි තරුණියකගේ චරිතයක් රඟ දක්වමිනි. එම චිත්‍රපටයේ රංගනය ඇයට ඇයගේ දෙවන ෆිල්ම් ෆෙයාර් හොඳම දමිළ නිළියට හිමි සම්මානය ගෙන දීමට සමත් විය.
ඩයනා මරියම් කුරියන් හෙවත් වඩාත් ප්‍රකටව නයන්තාරා යන වේදිකා නාමයෙන් හැඳින්වෙන්නේ ප්‍රධාන වශයෙන් දකුණු ඉන්දියානු චිත්‍රපටවල පෙනී සිටින ඉන්දියානු නිළියකි.දැනට වැඩිම වැටුපක් ලබන දකුණු ඉන්දිය නිළිය මැය වේ.
ෂර්මා ප්‍රකට වූයේ මහාභාරත් , දෝස්ති. යාරියන්. මන්මාර්සියාන් , සහ බ්‍රහ්මරාක්ෂස් යන කතාමාලාවල ඔහු නිරූපණය කළ චරිත හේතුවෙනි. මහාභාරත් රූපවාහිනී කතාමාලාවේ දී ඔහු ප්‍රදර්ශනය කළ රංගන ප්‍රතිභාව හේතුවෙන් ෂර්මා සහායක චරිතයක හොඳම නළුවා සඳහා ඉන්දියානු ටේලලි සම්මානයක් සහ ස්ටාර් පරිවාර් සම්මාන උළෙලේ "සාති නායි සොච් කා" යන සම්මානය හිමි කරගැනීමට සමත් විය. විසින් මොහුව ලොව සරාගීම ආසියානු පිරිමින් 50 අතරට ඇතුළත් කොට ඇත.
2009දී, ෂර්මා සිය ප්‍රථම චිත්‍රපටය වූ සමග සම්බන්ධ විය. මෙය අධ්‍යක්ෂණය කරන ලද්දේ නවක අධ්‍යක්ෂකවරයකු වූ රාජේශ් ගංගුලි විසිනි. මෙහි දී ඔහු විසින් කෙවින් ට්‍රැවසෝ නැමැති චිත්‍ර ශිල්පියකුගේ චරිතයක් නිරූපණය කරන ලදී. කෘතහස්ත රංගන ශිල්පියකු වූ රාජිත් කපූර් ද මෙයට රංගනයෙන් දායක විය. මීට අමතරව ෂර්මා යේ ජෝ මොහබ්බත් හේ සහ කාර්ලේ ප්‍යාර් කාර්ලේ යන චිත්‍රපටය සඳහා ද සිය දායකත්වය ලබා දී තිබේ.
ෂර්මා සී ටීවී නාළිකාවේ කතාමාලාවක් වූ ඒක් නායි ඡෝටි සි සින්දගි නම් කතාමාලාවේ රංගන කණ්ඩායම සමග සම්බන්ධ විය. මෙම කතාමාලාව ඉෂා සහ ඉරා නැමැති අනාථ සොයුරියන් දෙදෙනකු පිළිබඳ කියැවෙන නාට්‍යයකි. ෂර්මා මෙහි දී "ශ්‍රාවන්" නැමැති චරිතය නිරූපණය කළේ ය.
අහම් ෂර්මා යනුවෙන් හඳුන්වනු ලබන්නේ ඉන්දියාවේ බිහාරයේ බාර්හි නළුවකු බවට පත් ඉංජිනේරුවරයෙකි. ඔහුගේ චිත්‍රපටයක් වූ 1962 චිත්‍රපටය 69වන කෑන්ස් චිත්‍රපට උළෙලේ දී, හිදී ප්‍රදර්ශනය ආරම්භ කෙරිණි.
ඉන්දු-චීන යුද්ධය පිළිබඳ කියැවෙන කාලාන්තර චිත්‍රපටයක් වූ 1962 තුළ ඔහු විසින් ඉන්දු-චීන දේශසීමාවේ සිතියම් නිර්මාණය භාරව සිටි හමුදා ලාන්ස් නායික්වරයකුගේ චරිතයක් නිරූපණය කරන ලදී.
නාන් ඊහි චන්ද්‍රිකා රූපවාහිනී අයිතීන් සන් ටීවී වෙත මිලියන 33.5ක මුදලකට අලෙවි කෙරුණේ වාර්තාගත ආදායමක් ද සමගිනි. මෙය රාජමෞලි මුලින් අපේක්ෂා කළ අගයයටත් වඩා ඉහළ අගයයකි. මක්ඛිහි රූපවාහන විකාශන අයිතීන් ස්ටාර් ගෝල්ඩ් නාළිකාවට අලෙවි කෙරුණේ මිලියන 80 මුදලකටයි. ස්ටාර් ගෝල්ඩ් සාමාන්‍ය කළමනාකරු හේමාල් ජවේරි අනුව, මක්ඛිහි රූපවාහිනී පළමු ප්‍රදර්ශනය තුළින් 3.5ක ඇගයුම් ප්‍රතිශතයක් අපේක්ෂා කොට තිබිණි; වෙළඳ විශ්ලේෂක ශ්‍රීධර් පිල්ලෛ පැවසූයේ එහි නිරූපණය "ආශ්චර්යවත්" බවයි.
රාජමෞලි අනුව, චෞර පිටපත අන්තර්ජාලයට මුදාහැර සතියක් ඇතුළත ඊගා නීත්‍යානුකූල නොවන අයුරින් 655,000 වරක් බාගෙන ඇත. රාජමෞලි පැවසූයේ මෙම අන්තර්ගතය නිරතුරුවම බාගත් නේවාසික-නොවන ඉන්දියානුවන්ගේ ලිපින ඇතුළත් දත්තසමුදායක් සංක්‍රමණ බලධාරීන් වෙත යොමුකළ බවත්, එය ඔවුන්ගේ එක්සත් ජනපද නේවාසික බලපත්‍ර අයදුම්පත් කෙරෙහි බලපෑ හැකි බවත් ය. ප්‍රති-චෞරත්ව ක්‍රියාමාර්ග හේතුවෙන් අන්තර්ජාලයේ නාන් ඊහි චෞර ප්‍රභේද ඇතුළත් සබැඳි 2,000කට අධික ප්‍රමාණයක් ඉවත් කෙරිණි.
මකුට හි ආර්. සී. කමලකන්නන් සහ පීට් ඩ්‍රේපර් විසින් ඊගාහි දෘශ්‍ය ප්‍රයෝග මෙහෙයවන ලදී. රාහුල් වේණුගෝපාල් චිත්‍රපටයේ පසුතල අධීක්ෂක සහ මැට් සිතුවම් ශිල්පියා ලෙස කටයුතු කළේ ය. පසුකලෙක රාජමෞලිගේ බාහුබලි: ද බිගිනිං වෙනුවෙන් කටයුතු කළ වී. ශ්‍රීනිවාස් මෝහන් මෙම චිත්‍රපටයේ කෙටි ජවනිකාවක් සඳහා දායකත්වය සපයා ඇත. මැස්සාගේ රුව නිර්මාණය මාස හතරක් තුළ සිදු කිරීමට රාජමෞලි සැලසුම් කොට තිබුණ ද, එයට මාස දාහතරක් ගත විය.
චිත්‍රපටයේ නිෂ්පාදන කටයුතු නිල වශයෙන් 2010 දෙසැම්බර් 7 දින හයිදරාබාද්හි දී උත්සවාකාරයෙන් ආරම්භ විය. චිත්‍රපටයේ මුල් ප්‍රභේදය මාස හයකට අධික කාලයක් පුරා රූගත කෙරුණු අතර, ඒ සඳහා ආසන්න වශයෙන් මිලියන 110ක වියදමක් දැරීමට සිදු විය. නිර්මාණයේ ගුණාත්මකභාවය මඳ යැයි රාජමෞලිට හැඟුණු හෙයින් එහි කටයුතු නැවත ආරම්භ කෙරිණි. චිත්‍රපටයේ අවසන් අයවැය මිලියන 260 සහ මිලියන 400 අතර අගයයක් ගන්නට ඇතැයි ඇස්තමේන්තු කෙරේ.
ඊගා මුදාහැර සතියකට පසුව, එය චෞරත්ව ප්‍රභේදයක් මුදාහැර ඇත; චිත්තූර් දිස්ත්‍රික්කයේ වරදයියාපාලෙම් තියටරයේ දී කිසිවකු විසින් එය නීතිවිරෝධී ලෙස රූගත කොට තිබිණි. චෞරත්ව පිටපත්වල වෝහාරික දියසලකුණු විමර්ශනයක දී මේ සඳහා කැම්රෙකෝඩරයක් භාවිතා වී ඇති බව නිර්ණය කෙරිණි. ඩිජිටල් දියසලකුණුකරණය හේතුවෙන් විමර්ශකයින් හට නාන් ඊ චෞරත්වය සිදුවූ ස්ථානයේ ප්‍රභවය ලෙස කොයිම්බතෝර්හි සිනමාශාලාවක් හඳුනාගත හැකි විය.
ඊගාහි ධ්වනිපථය හයිදරාබාද් නගරාශ්‍රිත ගාචිබෞලිහි බ්‍රහ්ම කුමාරිස් ඇකඩමියේ ශාන්ති සරෝවාර්හි ප්‍රවර්ධන උත්සවයක දී මුදාහැරුණේ 2012 මාර්තු 30 දින ය. නාන් ඊ සඳහා වූ ධ්වනිපථය චෙන්නායිහි සත්‍යම් සිනෙමාහි ප්‍රවර්ධන උත්සවයක දී අප්‍රේල් 1 දින මුදාහැරිණි. ඊගාහි ධ්වනිපථය ඔස්සේ නිකුත් කිරීම අප්‍රේල් 3 තෙක් ප්‍රමාද කෙරුණේ චෞරත්ව සහ නීතිවිරෝධී බාගැනීම් වැළැක්වීම පිණිසයි.